REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/56-16

11. februar 2016. godine

B e o g r a d

Z A P I S N I K

176. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 11. FEBRUARA 2016. GODINE

Sednica je počela u 13,40 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Veroljub Arsić, Svetislav Vukmirica, Branka Janković, Neđo Jovanović, Biljana Hasanović-Korać, Dragan Nikolić, Žarko Obradović, Dragan Polovina i Dragan Todorović, zamenik člana Tanje Tomašević Damnjanović.

Sednici nisu prisustvovali članovi Odbora: Vesna Besarović, Žarko Mićin, Biljana Pantić Pilja, Balint Pastor, Petar Petrović, Mirko Čikiriz i Gordana Čomić i kao ni njihovi zamenici.

Na predlog predsednika Odbora većinom glasova (sa 9 glasova za, jedan nije glasao) je usvojen sledeći

D n e v n i r e d:

1. Razmatranje amandmana na Predlog zakona o izmenama i dopunama Zakona o kulturi, koji je podnela Vlada.

Tačka dnevnog reda. Razmatranje amandmana na Predlog zakona o izmenama i dopunama Zakona o kulturi, koji je podnela Vlada.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o izmenama i dopunama Zakona o kulturi i smatra da su u skladu sa Ustavom i pravnim sistemom Republike Srbije amandmani:

- na član 7. koji je podneo Odbor za kulturu i informisanje;

- na član 8. koji je podneo Odbor za kulturu i informisanje;

- na član 44. koji je podneo Odbor za kulturu i informisanje.

Odbor je odluku doneo jednoglasno (sa 10 glasova za).

Za izvestioca Odbora na sednici Narodne skupštine određen je predsednik Odbora.

Sednica je završena u 13,42 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović dr Aleksandar Martinović